**NARODNA KNJIŽNICA-DRNIŠ**

**P R A V I L N I K**

**O UNUTARNJEM USTROJSTVU I NAČINU RADA**

**DRNIŠ, 2018.**

**NARODNA KNJIŽNICA-DRNIŠ**

Na temelju članka 23.stavka 3. i članka 25. Zakona o knjižnicama (N.N. 105/97., 5/98.,104/00., 69/09.,), te članaka 24., 45. i 46. Statuta Narodne knjižnice-Drniš, uz prethodnu suglasnost Gradskog vijeća Grada Drniša \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_od \_\_\_\_\_\_\_\_\_\_\_\_\_\_\_\_\_\_ donosim

**P R A V I L N I K**

**O UNUTARNJEM USTROJSTVU I NAČINU RADA**

**OPĆE ODREDBE**

Članak 1.

Ovim pravilnikom se utvrđuje unutarnje ustrojstvo i sistematizacija radnih mjesta Narodne knjižnice-Drniš (u daljnjem tekstu Knjižnica), način rada, zasnivanje radnog odnosa, raspoređivanje u tijeku rada, radno vrijeme, plaće zaposlenika, prestanak radnog odnosa i dr.

Članak 2.

Prema namjeni Knjižnica svoju djelatnost obavlja kao narodna knjižnica.

Djelatnost narodne knjižnice obuhvaća osobito nabavu, stručnu obradu, čuvanje i zaštitu knjižnične građe, izradu biltena, kataloga, bibliografija i drugih informacijskih pomagala, sudjelovanje u izradi skupnih kataloga i baza podataka, omogućavanje pristupačnosti knjižnične građe i informacija korisnicima, osiguravanje korištenja i posudbe građe te protoka informacija, pomoć korisnicima pri izboru i korištenju građe, informacijskih pomagala i izvora, kao i vođenje dokumentacije i statistike o građi i korisnicima, te o poslovanju.

Članak 3.

Knjižnica svoju djelatnost obavlja kao samostalna knjižnica, bez odjela.

**RADNA MJESTA I ZAPOSLENICI KNJIŽNICE**

Članak 4.

Unutar Knjižnice ustanovljavaju se radna mjesta, stručni uvjeti, opisi poslova i broj

izvršitelja kako slijedi:

|  |  |  |  |  |
| --- | --- | --- | --- | --- |
| **Red.br.** | **Naziv radnog**  **mjesta** | **Stručni uvjeti** | **Opis poslova** | **Broj**  **izvrš.** |
| 1. | Ravnatelj-dipl.knjižničar | * ravnateljem Knjižnice može biti imenovana osoba koja ima završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij knjižničarskog usmjerenja, kao i osoba koja je stekla visoku stručnu spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju i najmanje pet godina rada u knjižničarskoj struci te položen stručni ispit za diplomiranog knjižničara * iznimno za ravnatelja Knjižnice može se imenovati osoba koja ima završen preddiplomski sveučilišni studij ili stručni studij u trajanju od najmanje tri godine , kao i osoba koja je stekla višu stručnu spremu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju i deset godina rada u kulturi ako se na ponovljeni natječaj ne javi osoba koja ima uvjete iz članka 3. st. 1. Zakona o izmjenama i dopunama Zakona o knjižnicama (NN 69/09.). | - organizira, vodi rad i poslovanje Knjižnice  - predlaže plan i program rada  - poduzima sve pravne radnje u ime i za račun Knjižnice  - zastupa Knjižnicu u svim postupcima pred sudovima, upravnim i drugim državnim tijelima  - donosi Statut i druge opće akte Knjižnice uz suglasnost osnivača  - zaključuje ugovore o radu sa zaposlenicima  - odlučuje o otkazu o radu  - izvješćuje osnivača o poslovanju Knjižnice  - obavlja i druge poslove utvrđene zakonom, Statutom i drugim općim aktima Knjižnice  - obavlja i poslove dipl. knjižničara | 1 |
| 2. | Dipl. knjižničar | * završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz polja informacijskih i komunikacijskih znanosti s najmanje 60 ECTS bodova iz programa knjižničarskog usmjerenja kojim je stečena visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju, ili * završen drugi preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, odnosno studij kojim je stečena visoka stručna sprema sukladno zakonima koji su bili na snazi prije stupanja na snagu Zakona o znanstvenoj djelatnosti i visokom obrazovanju, uz obvezu stjecanja 30 ECTS bodova iz programa knjižničarskog usmjerenja u roku od 3 godine od dana zapošljavanja te * položen stručni ispit za diplomiranog knjižničara | * praćenje izdavačke djelatnosti (kroz tisak, masmedije i kataloge) * nabava, signiranje i stručna obradba knjižnog fonda * informacijska djelatnost-neposredan rad s korisnicima * izradba kataloga, baza podataka i davanje informacija * održavanje kataloga | 1 |
| 3. | Pomoćni knjižničar | * završena četverogodišnja srednja škola * položen stručni ispit za pomoćnog knjižničara | * zaduživanje i razduživanje knjižnične građe * upi knjižne građe u knjigu inventara * tehnička obradba knjižne građe * poslovi pri otpisu (rashodovanju) knjižnog fonda * unošenje podataka u računalo (administrativno-statistički poslovi) | 2 |

Članak 5.

Administrativne, računovodstvene i pomoćne poslove obavljat će gradska ustanova Pučko otvoreno učilište Drniš uz uvjete koji će se urediti s osnivačem.

Članak 6.

Plaće zaposlenika obračunavat će se temeljem ugovora o radu, te zakona i propisa vezanih uz obračun i isplatu plaća te Pravilnika o pravima i obvezama iz službe – radnog odnosa zaposlenih u Narodnoj knjižnici-Drniš.

**ZASNIVANJE RADNOG ODNOSA**

Članak 7.

Radni odnos u Knjižnici može zasnovati osoba koja ispunjava opće uvjete utvrđene Zakonom o radu i posebne uvjete utvrđene Zakonom o knjižnicama i ovim Pravilnikom.

Članak 8.

O potrebi prijama zaposlenika u okviru ovog Pravilnika odlučuje ravnatelj uz suglasnost osnivača.

Potrebe prijama objavljuju se putem javnog natječaja a prijavljuju se i Zavodu za zapošljavanje.

Članak 9.

Natječaj se raspisuje za obavljanje poslova za koje je kao uvjet propisana visoka, viša i srednja stručna sprema.

Članak 10.

Natječaj se objavljuje u dnevnom tisku ili putem drugih sredstava priopćavanja, a prijava potreba za zaposlenikom dostavlja se zavodu za zapošljavanje.

Rok za podnošenje prijava kandidata traje osam dana.

Članak 11.

Izbor između prijavljenih kandidata po natječaju vrši ravnatelj sukladno Zakonu i ovom Pravilniku.

Članak 12.

Za određena radna mjesta može se propisati probni rad koji ne smije trajati duže od 6 mjeseci.

Članak 13.

Odluku o zasnivanju radnog odnosa donosi ravnatelj Knjižnice, a zasnivanje se može vršiti ugovorom o radu samo u okviru radnih mjesta utvrđenih ovim Pravilnikom.

**RAD NA TEMELJU UGOVORA O DJELU**

Članak 14.

Za obavljanje poslova za koje se ukazuje privremena ili povremena potreba može se angažirati odgovarajuća osoba.

Odluku o angažiranju osobe po ugovoru o djelu donosi ravnatelj i s njom zaključuje ugovor o djelu.

**PRESTANAK RADNOG ODNOSA**

Članak 15.

Zaposleniku Knjižnice prestaje radni odnos po osnovama i na način utvrđenim Zakonom.

Ravnatelj knjižnice donosi odluku o prestanku radnog odnosa.

**RADNO VRIJEME**

Članak 16.

Početak, završetak i raspored radnog vremena Knjižnice utvrđuje ravnatelj. Raspored je reguliran Pravilnikom o pravima i obvezama iz službe-radnog odnosa zaposlenih u Narodnoj knjižnici-Drniš.

Članak 17.

Ovisno o kadrovskoj zastupljenosti i broju zaposlenika Knjižnica može i mijenjati radno vrijeme s korisnicima.

**PRIJELAZNE I ZAVRŠNE ODREDBE**

Članak 18.

Za sve što nije propisano ovim Pravilnikom primjenjuju se zakonske i podzakonske odredbe, odredbe Statuta i drugih akata Narodne knjižnice-Drniš.

Članak 19.

Stupanjem na snagu ovog Pravilnika prestaje važiti Pravilnik o unutarnjem ustrojstvu i načinu rada od 10. lipnja 2002.

Članak 20.

Pravilnik stupa na snagu osam dana od dana objave na oglasnoj ploči te web stranici Knjižnice.

Pravilnik je objavljen na oglasnoj ploči i web stranici Knjižnice dana\_\_\_\_\_\_\_\_\_\_\_\_\_\_\_\_\_\_

Ur.broj:\_\_\_\_\_\_\_\_\_\_\_\_\_

Drniš,\_\_\_\_\_\_\_\_\_\_\_\_\_\_\_ Ravnateljica:

\_\_\_\_\_\_\_\_\_\_\_\_\_\_\_\_\_

Danijela Drezga, dipl. knjižničar